Mimi Ernida

Nor Shamimi Ernida Mansor (lahir 21 Mac 1990) ialah seorang pelakon dan model wanita Malaysia. Beliau ialah bekas finalis Gadis Melayu musim ketiga.

Kehidupan awal
Beliau dilahirkan pada 21 Mac 1990 sebagai Nor Shamimi Ernida binti Mansor di Alor Setar, Kedah dan merupakan anak sulung daripada empat beradik kepada pasangan Rohana Ahmad dan Mansor Mat Tahir.

Kerjaya
Pada tahun 2010, Mimi merupakan finalis bagi rancangan TV realiti, Gadis Melayu musim ketiga di TV9.

Pada tahun 2011, beliau membuat penampilan filem pertamanya menerusi filem komedi Alamak Toyol arahan Ismail "Bob" Hasim, seterunya muncul dengan filem kedua, 1 Lawan Satu (2013) arahan Pierre Andre yang mana beliau memegang watak sebagai Saleha.

Pada tahun 2014, beliau membintangi bersama Ayda Jebat dan Zul Ariffin menerusi drama adaptasi novel Rindu Awak 200% yang bersiaran di Slot Akasia TV3.

Namanya mula mendapat perhatian peminat apabila beliau membintangi filem aksi 2015 Polis EVO arahan Ghaz Abu Bakar lakonan Shaheizy Sam dan Zizan Razak di mana beliau menjayakan peranan sebagai Maya.

Beliau memegang watak sebagai Syira dalam drama Cinta Masam Manis lakonan Izara Aishah dan Zamarul Hisham. Pada tahun berikutnya, Mimi melakonkan watak Sheila dalam drama adaptasi novel, Bahagia Kasihmu.

Aktiviti
Di luar kerjaya lakonan, Mimi juga aktif menjual laksa. Menurut Mimi, ibunya mengusahakan restoran di hadapan rumah manakala bapanya menjual ayam mentah.

Filemografi

Rujukan

Pautan luar




Kategori:Kelahiran 1990
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Peragawati Malaysia
Kategori:Orang dari Kedah
Kategori:Pelakon televisyen Malaysia
Kategori:Pelakon filem Malaysia